Jessica Simpson:«Rejoyce: The Christmas Album» 

Sony 

Med «Rejoyce: The Christmas Album» gjør popartisten Jessica Simpson rett og slett skam på jula. 
Hun tar for seg kjente og kjære julesanger som «O Holy Night» og «The Little Drummer Boy», for så og rive dem i noen glorete fillebiter. 
At dette i tillegg er et familieprosjekt som styres av pappa Joe Simpson, og der ektemann Nick Lachey og søster Ashlee er med og synger duetter, gjør det hele enda klammere. 
(Jada, familieverdiene står sterkt i familien Simpson ...) 
«Rejoyce: The Christmas Album» er en pompøs, sukkersøt og ultrakommersiell juleplate. 
Og veldig amerikansk, selvfølgelig. 

MARIT AABY VEBENSTAD 
